Държавен вестник, бр. 5, 2010 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  5
УКАЗАНИЯ   ЗА  ПОПЪЛВАНЕ
С този формуляр се отчитат суровини и материали в предприятията потребители, в натурално и стойностно изражение (без ДДС), 
изразходвани за производствено–експлоатационни и други дейности.
В отчета по формуляр Е–потребление се отчитат материали, собственост на предприятието.
Суровините и материалите във формуляра се отчитат в цели числа, в отпечатаните мерки.  
Предприятията, които произвеждат даден вид суровини и материали и ги отчитат като производство и  същевременно потребяват част от 
тях, посочват тези количества по формуляр Е–потребление като постъпления, разход-всичко, и в т.ч. за производствено-експлоатационни и 
други дейности /без наличностите/. В колоната “стойност” за тези материали се записва тяхната себестойност. Наличностите се отчитат само 
по формуляр Е–реализация.
Отчетът по формуляр Е–потребление се съставя въз основа на данни от счетоводната отчетност или на проверени от счетоводството данни. 
Необходимо е да се осигури равенство на данните в отчетния формуляр Е–потребление и данните в първичната документация.
В отчета по формуляр Е–потребление не трябва да се отчитат за постъпили тези материали, за които доставчикът писмено е съобщил, че ги 
изпраща на отговорно пазене. Те ще се отчитат за постъпили от момента на получаване на фактурата от доставчика. В случаите на доставени, 
но неплатени материали, на забавяне или липса на първичен документ се съставя протокол, декларация или друг документ по преценка на 
предприятието. В тези случаи материалите се оценяват по продажна цена. След получаване на фактурата съставената статия се сторнира и се 
съставя нова.                                                                                                                                                                    
Чуждите материали, включително поръчките с материали на клиентите, не трябва да се включват в отчета.
В този отчет търговските фирми не посочват данни за суровините и материалите с които търгуват, а отчитат само потребените за собствени 
нужди.
В колоната “Наличност на 1.01” се посочват данни за наличните суровини и материали, в началото на годината в натура. Като наличност се 
посочват и материалите, намиращи се в цеховете, строителните площадки и др. места, изписани в производството, но фактически неизраз-
ходвани. За всеки материал наличностите на 1 януари трябва да бъдат еднакви с наличностите на 31 декември на предходната година, тъй 
като това е един и същи момент.
В колоната “Постъпления” се посочват количествата суровини и материали, които фактически са постъпили през отчетния период.
В колоната “Разход–всичко” се посочва целият фактически разход на суровини и материали за основните и спомагателни производства, за 
ремонти, за експлоатационни и други дейности, включително и материали продадени на други предприятия.
В колоните ”Разход за производствено–експлоатационни и други дейности”, се посочват всички суровини и материали, които са разходвани 
в предприятието за основната му дейност и за други допълнителни дейности, в натура и стойност.
Обърнете внимание при отчитането на материалите, означени в условна мярка /определена база/.